OzLabs/hebrew-wiki-articles huggingface dataset:
ארנסט אבה

ארנְסט קארל אבֶּה (בגרמנית: Ernst Karl Abbé; 23 בינואר 1840 - 14 בינואר 1905) היה פיזיקאי גרמני, מחדש וממציא בתחום האופטיקה. העניק לעיצוב המיקרוסקופ ביסוס מתמטי, שאיפשר שיפור משמעותי באיכותו.

==חייו==
אבה נולד בסקסה-ויימאר-אייזנך שבגרמניה, למשפחה דלת אמצעים. כישרונו המדעי ניכר בגיל צעיר ולכן, על אף הקשיים הכלכליים, נשלח ללמוד באוניברסיטאות יינה וגטינגן. בשנת 1861 קיבל תואר דוקטור בגטינגן. לאחר מכן, למשך תקופה קצרה עבד במצפה הכוכבים בעיר ובשנת 1863 התמנה למרצה באוניברסיטת יינה. ב-1870 התמנה לפרופסור לפיזיקה ומתמטיקה. בין השנים 1877 ל-1900 היה מנהל השרות האסטרונומי והמטאורולוגי ביינה. ב-1886 החל בשיתוף פעולה עם קרל צייס, יצרן עדשות אופטיות וציוד אופטי. בשנת 1889, לאחר מותו של צייס, הפך לבעלים של חברת צייס. הידע הנרחב של אבה באופטיקה תאורטית יצר את הבסיס למיקרוסקופיה בימינו.

==המצאות ותגליות==
אבה המציא מכשיר אופטי למדידת גורם שבירת הקרניים (מקדם שבירה) של חומר מסוים, במצבי צבירה שונים.

בנוסף, נקרא על שמו מספר אבה - אבה גילה את התלות בין מקדם השבירה לבין אורך הגל של הקרן העוברת בתווך, הוא מדד לנפיצה של אור בחומר.

תגליתו המפורסמת ביותר היא התנאי הסינוס (Abbe sine condition). תנאי זה הוא הכרחי עבור עדשות או כל מערכת אופטית אחרת, לכך שתתקבל תמונה חדה בעלת רזולוציה אופטית גבוהה.

הצורה המתמטית של התנאי היא:

<math display="block">\frac{\sin(v)}{\sin(V)} = \frac{\sin(u)}{\sin(U)}</math>

כאשר <math>\ u</math>,<math>\ U</math> הם זוויות עזיבת האובייקט של שתי קרניים ו-<math>\ v</math>,<math>\ V</math> הם הזויות המגיעות למישור הדמות. <br />

תגלית מפורסמת אחרת היא גבול אבה. תנאי זה הוא התנאי לגבול הרזולוציה הניתן על ידי מערכת אופטית וניתן על ידי:

<math display="block">\textrm{Abbe}\ \textrm{limit} = \frac{\lambda}{2\cdot\textrm{NA}}</math>
כאשר <math>\lambda</math> הוא אורך הגל, ו-NA הוא מפתח המערכת (numerical aperture). גבול זה ניתן לעקיפה על ידי שיטות מיוחדות של סופררזולוציה, שיטות אלו משתמשות בעקרונות אופטיים כך שייתכן לראות פרטים הקטנים מגבול זה.
רפרקטומטר של אבה

בשנת 1886 המציא את העדשה אפוכרומטית - עדשה המתקנת את עיוות (אברציה כרומטית) הצבע בעדשות (העיוות הראשון וגם את השני).
בשנת 1872 המציא מערך עדשות כך שירכזו את האור במיקרוסקופ על גבי הדגימה.

==לקריאה נוספת==
* אמיל פוירשטיין, יהודים מפורסמים במדע, 1956. עמ' 30–38.

==קישורים חיצוניים==

* 
* [https://web.archive.org/web/20140413140554/http://www.zeiss.com/corporate/en_us/history/historical-figures/ernst-abbe.html Biography of Ernst Abbe קורות חיים של ארנסט אבה], באתר של חברת צייס
* 
* 

קטגוריה:פיזיקאים שעל שמם כוכב לכת מינורי
קטגוריה:פיזיקאים גרמנים
קטגוריה:אופטיקאים
קטגוריה:סגל אוניברסיטת פרידריך שילר בינה
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1840
קטגוריה:גרמנים שנפטרו ב-1905
מגזין טיים לילדים

שער מגזין טיים לילדים בתחילת שנת 2009
מגזין טיים לילדים (באנגלית: Time For Kids או בקיצור TFK) הוא מגזין שיוצא לאור בידי הטיים מגזין אשר מופץ בעיקר לילדים. המגזין מדווח מעט מהמתרחש בארצות הברית, "קריקטורת השבוע" ועוד טורים קבועים ומאמרים שונים הקשורים בתרבות פופולרית שעשויה לעניין קוראים אמריקאים צעירים יותר.

המגזין מופץ כל שבוע במהדורה בת שמונה עמודים בעיקר בכיתות בית הספר, באירועים מיוחדים מפורסמים גם מהדורות נוספות נוסף על למגזין הקבוע (בכל שנה לקראת סוף שנת הלימודים בארצות הברית מתפרסם פרק המוקדש במיוחד לנושא איכות הסביבה). נוסף על כך, מפעיל המגזין אתר אינטרנט שמפרסם חדשות יומיומיות ומפעיל את התוכנית "ילדים כתבים של TFK".

משחק הטריוויה שפורסם על ידי המגזין, "Don't Quote Me" ("אל תצטט אותי"), זכה במספר פרסים והפך פופולרי ביותר.

==קישורים חיצוניים==
* 

* [http://www.dontquoteme.com/ אתר החידון "אל תצטט אותי"]

קטגוריה:טיים מגזין
שארלוטסוויל

שארלוטסוויל (באנגלית: Charlottesville) היא עיר במדינת וירג'יניה בארצות הברית. היא ממוקמת בתוך מחוז אברמארל של וירג'יניה אך היא עצמאית ממנו. היא נבנתה על גדות הנחל ריבאנה (יובל של הנהר ג'יימס) ושטחה 26.6 קמ"ר. מספר תושביה, נכון ל-2020 הוא 46,553 נפשות. העיר היא מרכזה של אוניברסיטת וירג'יניה.

העיר הוקמה ב-1762 ונקראה על שמה של המלכה שארלוט ממקלנבורג-שטרליץ, רעייתו של ג'ורג' השלישי, מלך הממלכה המאוחדת.

בין תושביה המפורסמים של העיר, ניתן למנות את תומאס ג'פרסון, אשר התגורר בעיר, עד מותו, באחוזת מונטיצ'לו. בעיר הוקמה גם להקת דייב מת'יוס בנד, והשחקן רוב לאו הוא יליד העיר.

בשנת 2004 דורגה העיר כעיר הטובה ביותר למגורים בארצות הברית.

בשארלוטסוויל קהילה יהודית עם נציגות רפורמית (עוד מ-1882), אורתודוקסית, ו"חבורה" של היהדות המתחדשת.

ב-11 וב-12 באוגוסט 2017 נערכו הפגנות של ארגוני ימין קיצוני ותנועות נאו-נאציות במחאה על הסרת פסלים ואנדרטאות מהמרחב הציבורי המזוהים עם הקונפדרציה, תוך התמקדות בפסלו של מפקד צבא הקונפדרציה רוברט אדוארד לי. ביום השני להפגנות פרץ רכב ודרס 20 מפגינים שמחו נגד הפגנת הימין. אישה אחת נהרגה ו-19 נפצעו. ב-2021 הודיעה העיר שבכוונתה להסיר את פסליהם לי ושל הגנרל תומאס "סטונוול" ג'קסון ולהעבירם למיקום מאובטח, עד שמועצת העיר תחליט באשר לעתידם.

== ערים תאומות ==
* 

==קישורים חיצוניים==

* 

* 
* 

== הערות שוליים ==

*
קטגוריה:וירג'יניה: ערים
קטגוריה:יישובים שהוקמו ב-1762
קשישטוף לברינוביץ'

לברינוביץ' בזמן משחק
קשישטוף לברינוביץ (בפולנית: Krzysztof Ławrynowicz; נולד ב-1 בנובמבר 1979 בווילנה שבברית המועצות) הוא כדורסלן ליטאי שמשחק בעמדת הפאוור פורוורד בקבוצת לייטקבליס הליטאית, ובעל עבר בנבחרת ליטא. אשתו היא מיס רוסיה לשנת 2004 טטניה סידורצ'וק. גובהו 2.10 מטר.

הוא מתחרה ביחד עם אחיו דריוש בנבחרת ליטא.

בשנת 1999 נשלח קשישטוף יחד עם אחיו לכלא באשמת אונס צעירה שמאוחר יותר נישאה לאחיו דריוש.

==קבוצות==
*1996 - 1999 אליטה אליטיוס (LKL)
*2002 - 2004 אוראל גרייט (רוסיה)
*2004 - 2005 דינמו מוסקבה
*2005 - 2007 אוניקס קאזאזן
*2007 - 2012 מונטפסקי סיינה
*2012 - 2014 ז'לגיריס קובנה
* 2014 ולנסיה
* 2014 - הווה פלקנסטרו רג'אנה

==קישורים חיצוניים==

* 

== הערות שוליים ==

קטגוריה:כדורסלנים ליטאים
קטגוריה:כדורסלני נבחרת ליטא
קטגוריה:כדורסלני אורל גרייט
קטגוריה:כדורסלני דינמו מוסקבה
קטגוריה:כדורסלני אוניקס קאזאן
קטגוריה:כדורסלני מנס סאנה סיינה
קטגוריה:כדורסלני ולנסיה
קטגוריה:כדורסלני פלקנסטרו רג'אנה
קטגוריה:ספורטאים ליטאים ברוסיה
קטגוריה:ספורטאים זרים באיטליה
קטגוריה:ספורטאים ליטאים בספרד
קטגוריה:ספורטאים זרים באנגליה
קטגוריה:ליטאים שנולדו ב-1979
טומי ברירקליף

תומאס "טומי" ברירקליף היה כדורגלן אנגלי ששיחק בעמדת הקיצוני או החלוץ.

את קריירת הנוער שלו הוא החל בבאקופ ובקלית'רו, לפני שהפך למקצוען והצטרף לבלקברן רוברס ב-1897. הוא שיחק ברוברס במשך שלוש עונות, הבקיע חמישה שערים בעונת 1897/1898 ושניים נוספים בעונה שלאחר מכן. בעונת 1900/1901 הוא שיחק בסטאלייברידג' רוברס, ובסיומה הצטרף לוולוויץ' ארסנל.

ברירקליף השפיע מיד עם הגעתו לארסנל: הוא ערך את הופעת הבכורה שלו במשחק נגד בארנסלי ב-2 בספטמבר, ובמקביל להיותו שחקן הרכב קבוע הוא גם היה מלך השערים של הליגה השנייה של הפוטבול ליג. למרות שבהמשך הקריירה שלו בארסנל הוא לא הבקיע שערים רבים, הוא נותר בהרכב בעונת 1903/1904 שבסיומה העפיל המועדון לליגה הראשונה עם 91 שערי זכות. בתקופה זו הוא שיחק בעיקר בעמדת הקיצוני, והיה שחקן הרכב קבוע בעונה הראשונה בתולדות ארסנל בליגה הבכירה (1904/1905), לפני שהועבר לבלקברן רוברס באפריל 1905. בסך הכל הוא השתתף ב-133 משחקים במדי ארסנל, והבקיע בהם 34 שערים.

תוך זמן קצר עזב ברירקליף לפליימות' ארגייל, וסיים את הקריירה שלו בברנטפורד ובדארוון.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני בלקברן רוברס
קטגוריה:כדורגלני ארסנל
קטגוריה:כדורגלני פלימות' ארגייל
קטגוריה:כדורגלני ברנטפורד
קטגוריה:בריטים שנולדו ב-1874
קטגוריה:בריטים שנפטרו ב-1948
ביל גואינג

ויליאם הנרי "ביל" גואינג (באנגלית: William Henry "Bill" Gooing; 1874–1969) היה כדורגלן אנגלי.

== קריירה ==
גואינג נולד בעיירה פניסטון הסמוכה לעיר בארנסלי שביורקשייר, והחל את קריירת הנוער שלו בפניסטון וות' לפני שהצטרף לשפילד ונסדיי ב-1895. הוא שיחק בעמדת החלוץ המרכזי של ונסדיי במשך שתי עונות, אך השתתף רק בשלושה משחקים בליגה הראשונה, והבקיע שער אחד בתיקו 1 - 1 מול ברמינגהאם סיטי. ב-1897 הוא עבר למועדון הכדורגל צ'סטרפילד, וערך את הופעת הבכורה שלו במשחק מול ברטון וונדררס ב-4 בספטמבר 1897. ב-1899, בזמן ששיחק בצ'סטרפילד, המועדון נבחר לליגה השנייה של הפוטבול ליג, וגואינג הפך למבקיע שערים מצטיין עם 25 שערים ב-63 משחקי ליגה.

בנובמבר 1901 הוא עבר לוולוויץ' ארסנל מלונדון, וערך את הופעת הבכורה שלו בניצחון 2 - 0 על ניוטון הית' ב-16 בנובמבר. גואינג היה שחקן הרכב קבוע במשך שלוש עונות, והוביל את חוליית ההתקפה של ארסנל (ביחד עם טים קולמן וטומי שנקס) שסייעה לארסנל להעפיל לליגה הבכירה בעונת 1903/1904. בעונת העלייה הבקיעו שלושת השחקנים 66 שערים.

אולם, לאחר העפלת ארסנל הוחלף גואינג על ידי צ'ארלי סאטרתווייט, ולאורך רוב עונת 1904/1905 שימש כמחליפו. עם זאת, הוא השתתף במשחק מול ניוקאסל יונייטד ב-3 בספטמבר, שהיה המשחק הראשון בהיסטוריה של ארסנל במסגרת הליגה הבכירה. בסך הכל הוא השתתף ב-106 משחקים במדי ארסנל, והבקיע בהם 48 שערים. בתחילת 1905 הוא עזב את ארסנל ועבר לנורת'המפטון טאון, ובסוף אותה שנה הוא פרש מכדורגל.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני שפילד ונסדיי
קטגוריה:כדורגלני ארסנל
קטגוריה:בריטים שנולדו ב-1874
קטגוריה:בריטים שנפטרו ב-1969
הפלישה האמריקאית לפנמה

הפלישה האמריקאית לפנמה שזכתה לשם המבצעי מבצע מטרה צודקת (באנגלית: Operation Just Cause) התרחשה בין 20 בדצמבר 1989 ל-31 בינואר 1990. תחת ממשל הנשיא ג'ורג' הרברט ווקר בוש, צבא ארצות הברית פשט על פנמה והדיח את השליט בפועל, הגנרל והדיקטטור מנואל נורייגה, אשר הועמד למשפט בארצות הברית וכוחות צבא פנמה פוזרו. על פי הערכות שונות, בפלישה נהרגו כמה מאות עד כמה אלפים מאזרחי פנמה.

ברקע לפלישה מספר גורמים, ובמרכזם אי שביעות רצונו של הממשל האמריקאי מהסדרי השליטה על תעלת פנמה: ב-7 בספטמבר 1977 חתמו נשיא ארצות הברית דאז, ג'ימי קרטר, ונשיא פנמה, עומר טוריחוס, על הסכם לפיו השליטה על תעלת פנמה תועבר מארצות הברית למדינת פנמה עד שנת 2000. ממשלי רייגן ובוש האב ניסו למנוע את קיום ההסכם. שליט פנמה נורייגה גם העניק לחברה קבלנית יפנית את הזכויות על פיתוח בתעלה, דבר אשר פגע ישירות בתאגיד בכטל.

הממשל הפנאמי גם החל להתרחק מארצות הברית; בין היתר, הוא נמנע מלהאריך את תוקף פעילותו של בית הספר של האמריקות בפנמה. "בית הספר" היה מוסד של הכוחות המזוינים האמריקאים, בו אומנו ותודרכו כוחותיהן של מדינות ידידותיות לארצות הברית באמריקה המרכזית והדרומית. נטען כי בית הספר עסק באימון בהפרת זכויות האדם של מתנגדי המשטרים הללו. אומנו בו בין היתר הדיקטטורים לאופולדו גאלטיירי (שהשתייך לחונטת הקצינים בארגנטינה), אפרין ריוס מונט (שליט גואטמלה), הוגו בנסר (שליט בוליביה), קצינים בכירים ממשטרו של אוגוסטו פינושה בצ'ילה והטרוריסט לואיס פוסדה קרילס.

נורייגה, שליט פנמה ב-1989, פעל למילוי ההסכם ולצמצום הנוכחות האמריקאית בארצו. זאת, חרף העובדה שהוא קיבל תשלומים מה-CIA מאז 1959 והיה נחשב למקור מודיעיני ומבצעי של רשות הביון האמריקאית. נורייגה אף הכיר את נשיא ארצות הברית, ג'ורג' בוש האב, מתקופת שירותו של הלה כראש ה-CIA. פעילותו של נורייגה בשירות ה-CIA כללה קידום האינטרסים של ארצות הברית במרכז אמריקה, ובכלל זאת פגיעה בפעילותם של כוחות ממשלת החזית הסנדיניסטית בניקרגואה ולחימה נגד מהפכני ה-FMLN באל סלוודור. מוערך, כי קיבל כ-100,000 דולר לשנה מן האמריקאים עבור פעילותו זו. בעוד ששיתף פעולה עם המנהל לאכיפת (חוקי) הסמים (DEA) להכשלת הברחות סמים, הוא עבד גם עם סוחרי סמים. הפלישה כללה בין היתר כוח מרגימנט הריינג'רס ה-75 שתפס שטחי מפתח חיוניים.

במהלך הפלישה, ניסה משרד ההגנה האמריקאי למנוע זרימת מידע חופשית לידי העיתונות. רשת CNN הצליחה לעקוף את המגבלות באמצעות התקנת קו טלפון אדום, אליו התקשרו אזרחים פנאמיים ומסרו מידע. בשל האיפול העיתונאי שהטיל הממשל האמריקאי, קשה עד היום לדעת מה מספר הקורבנות מקרב אזרחי פנמה.

בפועל, למרות טענותיו של הממשל האמריקאי כי מטרת הפלישה הייתה בלימת הסחר בסמים שבה היה מעורב נורייגה, לאחר הפלישה והדחת נורייגה התגברה פעילות הסחר בסמים בפנמה וממנה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:1989 בארצות הברית
קטגוריה:מלחמות ארצות הברית
קטגוריה:פנמה: היסטוריה
קטגוריה:נשיאות ג'ורג' הרברט ווקר בוש
קטגוריה:אמריקה: פלישות
קטגוריה:הפלישה לפנמה
קטגוריה:1990 בפוליטיקה
קטגוריה:אירועי כיבוש
קסם של משפחה

קסם של משפחה (באנגלית: A Kind Of Magic) היא סדרת אנימציה לילדים מאת חברת האנימציה Xilam . הסדרה שודרה בין השנים 2006-2010 ובישראל בין 2018-2009. כיום הסדרה זמינה לצפייה ב-yesVOD kids וב-HOT VOD Young. העונה השנייה עלתה לשידור בערוץ kidZ ב-5 באוגוסט 2018 וירדה משידור באותה שנה עם סיום שידורי העונה הראשונה. 

== עלילה ==
הסדרה מספרת על חייהם של ווילו הפיה ובעלה גרגור הענק שלא יכלו להתחתן בארץ הפיות. לכן הם עברו לעולם האמיתי יחד עם אמא של ווילו המכשפה פרושיה, הוד מעלתו הצפרדע, דוד ג'ין הג'יני והילדים האמיתיים שלהם תום וסינדי, שם המשפחה מנסה לחיות את חייהם הרגילים ומסתבכת בצרות שונות.

== דמויות ==
*תום (תומר פרי/דניאל מגון) - בנם של ווילו וגרגור בעל ההתנהגות הכי נורמטיבית במשפחה.
*ווילו (הדר שחף/טליה ברקאי) - אימם של תום וסינדי הפיה מנסה כמה שפחות להשתמש בקסם בעולם האמיתי.
*גרגור (דב רייזר/צביקה פורמן) - אביהם של תום וסינדי ענק אך למרות כך הוא עדין.
*סינדי (ספיר דרמון) - אחותו הבכורה של תום נערה טיפוסית בגיל התבגרות.
*הוד מלכותו (חנן רוזן/צביקה פורמן) -חיית המחמד של תום בעלת יכולת דיבור, צפרדע הטוענת שהיא נסיך. 
*פרושיה (אפי בן ישראל/ענת ניב) - דודתם של תום וסינדי ואחותה של ווילו נוטה לרוב להסתבך עם החוק בעולם האמיתי.

== מדבבים בעברית ==
=== עונה 1 (2009) ===
*מאיה בר שלום
*לירון לב
*שירה סגל
*אריאל שמיר
*גיא רושיניאק

=== עונה 2 (2018) ===
*מאיה מיטלפונקט
*ערן מור
*ליאור חקון
*תומר לוי
*קובי ליקורמן
*נעה קשפיצקי

==שידורי מקור==
===עונה 1===
העונה הראשונה שודרה בינואר 2009 עד פברואר 2009 בערוץ הילדים, בינואר 2017 הסדרה עלתה לשידור חוזר בערוץ kidZ.
{| class="wikitable" style="width: 750px; text-align: center;" cellspacing="0" cellpadding="5"
|-
! <big> רשת שידור בארץ</big> !! colspan=2 | <big>תאריכי שידור מקורי</big> 
|-
| ערוץ הילדים || ינואר 2009 || פברואר 2009 

|}

===עונה 2===
העונה השנייה החלה את שידורה ב-5 באוגוסט 2018, בערוץ Kidz.

{| class="wikitable" style="width: 750px; text-align: center;" cellspacing="0" cellpadding="5"
|-
! <big> רשת שידור בארץ</big> !! <big>תאריכי שידור מקורי</big> 
|-
| kidZ || יום ראשון, 5 באוגוסט 2018 

|}

==קישורים חיצוניים==
* 

קטגוריה:סדרות הנפשה צרפתיות 
קטגוריה:ערוץ הילדים: תוכניות רכש
קטגוריה:kidZ: תוכניות רכש
קטגוריה:סדרות טלוויזיה על משפחות
צ'ארלס לואיס (כדורגלן)

צ'ארלס הנרי לואיס (אנגלית: Charles Henry Lewis; 15 באוגוסט 1886–1967) היה כדורגלן אנגלי.

==קריירה==
לואיס נולד בשכונת פלאמסטיד שבלונדון, ולפני שחתם בוולוויץ' ארסנל במאי 1907 הוא שיחק בקבוצות הנוער של אלת'האם ומיידסטון יונייטד. לואיס היה חלוץ בעל יכולת גבוהה, והוצב ברוב עמדות ההתקפה האפשריות במערך המשחק של ארסנל, כולל חלוץ חוד וקיצוני. הופעת הבכורה שלו הייתה רק במשחק מול סנדרלנד ב-28 בדצמבר 1907, ולמרות זאת הוא סיים את העונה עם שמונה שערים, אחד פחות מפיטר קייל.

במשך שתי העונות הבאות הוא היה שחקן הרכב קבוע. אולם, בנוסף לכך שהמועדון נאבק על מקומו בליגה הראשונה (כולל הימנעות ברגע האחרון מירידה בעונת 1909/1910) הוא נאלץ לשחרר את שחקניו הטובים ביותר בגלל בעיות כלכליות קשות. המועדון סיים את עונת 1912/1913 במקום האחרון עם 18 שערי ליגה, כאשר לואיס ביחד עם פט פלנגן היה מלך שערי הקבוצה עם ארבעה בלבד.

בתקופה זו תפקידו העיקרי של לואיס היה לשמש כמחליף; הוא הבקיע מעט שערים בעקבות היכולת הלא טובה של שחקני ההתקפה בארסנל. הוא נשאר נאמן למועדון (שבינתיים עבר לאצטדיון הייבורי ושינה את שמו ל"הארסנל"), כולל בתקופה שבה נאבק על העלייה בחזרה לליגה הבכירה. שיא הקריירה של לואיס נקטע בעקבות פריצת מלחמת העולם הראשונה; למרות שהוא השתתף בחלק מהמשחקים הלא-רשמיים שנערכו בזמן המלחמה, בתקופה שלאחר תום הקרבות וחזרת ארסנל לליגה הבכירה (1919) הוא כבר היה בן 33. בעונת 1919/1920 הוא השתתף בחמישה משחקי ליגה, ולאחר מכן עבר לשחק בקבוצת המילואים של ארסנל.

לואיס עזב את ארסנל ב-1921, לאחר שהשתתף ב-220 משחקים והבקיע 34 שערים. לפני פרישתו הוא שיחק במועדון הכדורגל מרגייט.

לאחר פרישתו ניהל חנות בפלאמסטד במשך שנים רבות.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני ארסנל
קטגוריה:לונדון: כדורגלנים
קטגוריה:בריטים שנולדו ב-1886
קטגוריה:בריטים שנפטרו ב-1967
פדרציית השחייה האיטלקית

פדרציית השחייה האיטלקית (באיטלקית: Federazione Italiana Nuoto או בקיצור FIN) היא פדרציית שחייה הגדולה ביותר באיטליה המאגדת יותר מ-1200 מועדוני ספורט מים שונים. הפדרציה מאגדת בתוכה חמישה ענפי ספורט שונים: שחייה תחרותית, קפיצה למים, שחייה צורנית, שחייה במים פתוחים וכדורמים. הפדרציה נוסדה בשנת 1899.

נשיא הפדרציה הוא פאולו ברלי, סנטור איטלקי אשר בעברו היה שחיין אולימפי מקצועי.

==קישורים חיצוניים==

* 

קטגוריה:שחייה
קטגוריה:פדרציות ספורט איטלקיות
גראד (זווית)

[[מד זווית המחלק את המעגל ל-400 זוויות בנות גראד]]
הגראד (Grad) היא זווית המתקבלת מחלוקת המעגל ל-400, כך שבכל זווית ישרה ישנן 100 זוויות בנות גראד.

יתרונה של יחידה זו היא הקלות לחשב בה חישובים פשוטים. כך, למשל, אם פניתי בזווית של 117 גראד, בכיוון השעון מצפון, ניתן להבין בקלות כי פני מופנות בזווית של 17 גראדים מן המזרח. מקורה של חלוקה זו של המעגל בצרפת, והיא חלק מן השיטה המטרית. עם זאת חלוקה זו לא התקבלה באופן אוניברסלי, והיא נהוגה רק בענפי התמחות מסוימים כמדידות או תותחנות, וכן באזורים מסוימים, במיוחד כאלה שהיו בשליטה צרפתית. מאז שנות ה-80, רוב מחשבי הכיס המדעיים כוללים אופציה לחישוב בגראדים, לצד האפשרות להשתמש במעלות או ברדיאנים.

הגראד נחשב ליחידת מידה חוקית באיחוד האירופי ובשווייץ.

== יתרונות וחסרונות ==
בעזרת הגראד נוח לחשב בהינתן זווית אחת את שאר זוויות הכיוון. לדוגמה, וקטור עם זווית של 25 גארד ניצב לוקטור עם זווית של 125 גראד, הפוך לווקטור עם זווית של 225 גארד, וניצב לימין וקטור עם זווית של 325 גראד.

שני חסרונות בולטים:

# בעזרת הגראד לא ניתן לייצג את הזוויות <math>60^\circ</math>,<math>30^\circ</math> בלי להשתמש בשברים, כפי שאפשר לראות בטבלת ההמרות להלן.
# למספר 400 {1,2,4,5,8,10,16,20,25,40,50,80,100,200,400} יש הרבה פחות מחלקים שלמים מאשר המספר 360 {1,2,3,4,5,6,8,9,10,12,15,18,20,30,36,40,45,60,72,90,120,180,360}.
# בניגוד לרדיאנים, בהם הזווית מיוצגת בעזרת משתנה כמותי, ובדומה למעלות, גראדים הם משתנים יחסיים.

== טבלת המרות ==
{| class="wikitable"
!מעלות
!ראדיינים
!גראדים
|-
|<math>0^\circ</math>
|<math>0</math>
|<math>0</math>
|-
|<math>9^\circ</math>
|<math>\pi/20</math>
|10
|-
|<math>30^\circ</math>
|<math>\pi/6</math>
|
|-
|<math>45^\circ</math>
|<math>\pi/4</math>
|50
|-
|<math>60^\circ</math>
|<math>\pi/3</math>
|
|-
|<math>90^\circ</math>
|<math>\pi/2</math>
|100
|-
|<math>135^\circ</math>
|<math>3\pi/4</math>
|150
|-
|<math>180^\circ</math>
|<math>\pi</math>
|200
|-
|<math>270^\circ</math>
|<math>3\pi/2</math>
|300
|-
|<math>360^\circ</math>
|<math>2\pi</math>
|400
|}

==קישורים חיצוניים==

קטגוריה:יחידות מידה: זווית
התנגדות (פסיכולוגיה)

התנגדות בטיפול היא תופעה בה המטופל מתנהג במהלך פסיכותרפיה באופן שמטרתו להימנע משינוי במצבו, או שהוא מסרב לשוחח עם המטפל על חוויות רלוונטיות לטיפול.

זיגמונד פרויד היה הראשון שדיבר על התנגדויות בטיפול פסיכואנליטי, בו מוגדרת ההתנגדות במונחים של הימנעות מהעלאת תכנים לא מודעים אל המודעות של האדם, מה שמקשה על התקדמות הטיפול. ההתנגדות בטיפול כזה עשויה להתבטא בשימוש עקשני במנגנוני הגנה מודעים ולא מודעים, במטרה להימנע מחשיפת דחפים, רגשות, דפוסי התנהגות וזכרונות של המטופל שמאיימים עליו. במהלך הטיפול עשויה ההתנגדות להתבטא במגוון התנהגויות, כגון חוסר שיתוף פעולה עם המטפל, אי מילוי הנחיותיו, שתיקות, איחורים, הבעת תחושת שיעמום, תוקפנות, וכחנות ועוד.

דרך אפשרית להתמודדות של המטפל עם התנגדויות המטופל, היא הכלה, אמפתיה והבנה כנה של ההתנגדות, החשש מהטיפול, והמניעים לכך (בין השאר יכול המטפל להבין זאת תוך שימוש בתחושות שמתעוררות אצלו בעקבות ההעברה וההעברה הנגדית שמתרחשות בחדר הטיפולים). בהמשך ניתן לעבוד על תחושות אלו בטיפול. שיטה נוספת, ששימשה בעיקר פסיכואנליטיקאים בעבר, היא אסוציאציות חופשיות, בה המטופל מונחה להעלות כל מחשבה שעולה במוחו, כמעט ללא התערבות המטפל, כדי שיוכל לדבר בחופשיות ללא צנזורה עצמית, וכך יחשוף קונפליקטים לא מודעים תוך עקיפת ההגנות וההתנגדות.

גישות שאינן פסיכואנליטיות, כגון פסיכולוגיית האגו, טוענות כי התנגדות והגנות של המטופל הן חלק מהותי בחווייה שלו, שלעיתים דווקא עוזר לו לתפקוד היומיומי. לכן הסרה של כל ההתנגדויות במהלך הטיפול עשויה להשאיר אותו חשוף ופגיע, ללא הגנות, ולאיים על האופן שבו הוא מכיר את עצמו, ללא דרכי התמודדות עם הדחפים והקונפליקטים הלא-מודעים שנחשפו. תומכי גישה זו מציעים, במקום זאת, לעבוד במהלך הטיפול על הבנה מעמיקה יותר של האופן בו ההתנגדויות וההגנות עוזרות למטופל בתפקודו, לעומת מצבים בהם הן מפריעות ומגבילות אותו, וכך לעבוד בדיאלוג משותף על הסרת המגבלות רק במקומות שבהם הן באמת מפריעות.

==לקריאה נוספת==
<div style="direction: ltr;">
* J Sandler, H Kennedy & RL Tyson (1980), The Technique of Child Psychoanalysis: Discussions With Anna Freud, chapter 6 - "Resistance", Harvard University Press
</div>

==קישורים חיצוניים==
* [http://www.betipulnet.co.il/lexicon/%d7%94%d7%aa%d7%a0%d7%92%d7%93%d7%95%d7%aa/ התנגדות], בלקסיקון הפסיכולוגי "בטיפולנט"
* חלי ברק, [http://www.hebpsy.net/community.asp?id=93&cat=article&articleid=1657 עבודה עם התנגדויות בקבוצה], 2 בפברואר 2008, אתר פסיכולוגיה עברית
* אסתי הרמן ושניאור הופמן, [http://www.hebpsy.net/articles.asp?id=2549 גישה טיפולית ייחודית בהתמודדות מול התנגדות: תיאור מקרה]. ינואר 2011, אתר פסיכולוגיה עברית
* חיים דיין, [http://www.imc.org.il/wp-content/uploads/2016/02/%D7%90%D7%AA%D7%92%D7%A8%D7%99%D7%9D-%D7%91%D7%98%D7%99%D7%A4%D7%95%D7%9C-%D7%91%D7%A0%D7%95%D7%A2%D7%A8-%D7%97%D7%A8%D7%93%D7%99-%D7%93%D7%99%D7%99%D7%9F.pdf התנגדות לטיפול באצטלה דתית] אתר [http://www.imc.org.il איגוד המטפלים החרדים]

קטגוריה:פסיכואנליזה
קטגוריה:מנגנוני הגנה
רוג'רו

רוּגֶ'רוֹ (מאיטלקית: Ruggiero) הוא מונח המתייחס לסכימה מוזיקלית, לעיתים הרמונית ולעיתים מלודית. היא מופיעה במוזיקה של המאות ה-16 וה-17, ביצירות ובאלתורים ווקאליים ואינסטרומנטליים כאחד. קרוב לוודאי שמקורה בציטוט נוסחאות ששימשו לביצוע "אורלנדו פוריוזו", פואמה אפית מאת לודוביקו אריוסטו מקור השם כנראה בשיר מס' 61, המולחן ביותר מתוך הפואמה הזו, שמתחיל במילים Ruggier, qual sempre fui, tal esser voglio. כיון שהמלודיה זכתה למספר רב כל כך של אלתורים, והושמעה בשינויים בלתי נמנעים במסורת שאיננה כתובה, קשה להגיע לכלל הסכמה בדבר המלודיה המדויקת. המבנה ההרמוני, לעומת זאת, נשאר קבוע יחסית. מבחינה הרמונית, בס "רוג'רו" הוא בסולם מז'ור, בדרך כלל סול מז'ור, וכולל ארבעה פסוקים קצרים.

הסכימה הזו משמשת לעיתים קרובות לדקלום טקסטים אחרים העושים שימוש בטטרמטר יאמבי, משקל ימבי בן שמונה שורות ( ottava rima), שמקורו בשירה האיטלקית.

== קישורים חיצוניים ==
<div style="direction: ltr;">

*Giuseppe Gerbino and Alexander Silbiger, "Ruggiero", Grove Dictionary of Music and Musicians (ed.: L. Macy), [http://www.grovemusic.com/ grovemusic.com] (subscription access)
</div>

קטגוריה:צורות מוזיקליות
מריו קסטלנואובו-טדסקו

מריו קַסְטֶלנוּאוֹבוֹ-טֶדֶסְקוֹ (באיטלקית: Mario Castelnuovo-Tedesco; 3 באפריל 1895 - 16 במרץ 1968) היה מלחין יהודי-איטלקי שחי באיטליה ובארצות הברית. הוא התפרסם ביצירותיו לגיטרה ובמוזיקה שכתב לסרטים הוליוודיים.

== חייו ==
קסטלנואובו-טדסקו נולד בפירנצה, נצר למשפחת בנקאים שחיו בעיר זו עוד מגירוש יהודי ספרד ב-1492. הוא נחשף לעולם המוזיקה לראשונה בגיל שש, כאשר אמו לימדה אותו פסנתר. כבר בגיל תשע הוא הלחין את יצירתו הראשונה.

בגיל 19, לאחר שסיים לימודיו באוניברסיטה במגמת פסנתר, החל ללמוד קומפוזיציה אצל המלחין האיטלקי הנודע אילדברנדו פיצטי, והשלים דיפלומה בתחום בשנת 1918, בגיל 23.

בשנת 1926 הועלתה לבמות האופרה הראשונה שלו, "לה מנדרגורה", המבוססת על מחזה של ניקולו מקיאוולי, הייתה זו הראשונה מרבות יצירותיו שלוקחות השראה מהספרות.

קסטלנואובו-טדסקו הושפע רבות ממורשתו היהודית, זאת ניתן לזהות למשל בקונצ'רטו לכינור מספר 2 שלו (1931), אשר אותו כתב לבקשת הכנר יאשה חפץ.

בשנת 1932, פגש לראשונה בגיטריסט אנדרס סגוביה. בעקבות המפגש, הוא כתב את קונצ'רטו לגיטרה מספר 1. יצירה זו הייתה מהראשונות מתוך מאה יצירות שכתב לגיטרה, דבר אשר הקנה לו מוניטין של אחד מהמלחינים לגיטרה החשובים ביותר במאה העשרים.

בעקבות התחזקות חוקי הפאשיזם באיטליה לקראת סוף שנות השלושים, ובפרט קבלת חוקי הגזע ואיסור השמעת יצירותיו ברדיו ובציבור, החליט קסטלנואובו-טדסקו לעזוב את איטליה.
ב-1939 הפליג לארצות הברית, בה חי עד סוף ימיו.

בארצות הברית השתקע בהוליווד, שם כתב מוזיקה ליותר ממאתיים סרטים הוליוודיים. הוא הכחיש שהדבר השפיע על יצירותיו האחרות, אך האמין שזוהי סוג של אמנות אמריקאית, בדומה לאופרות אירופאיות. כמו כן, בארצו החדשה המשיך לעבוד על אופרות, ויצירות המבוססות על שירה אמריקאית, פולחנים יהודיים והתנ"ך.

מריו קסטלנואובו-טדסקו נפטר בבוורלי הילס בגיל 72.

==קישורים חיצוניים==

* 
* 

קטגוריה:מלחינים יהודים איטלקים
קטגוריה:מלחינים יהודים אמריקאים
קטגוריה:מלחיני אופרה יהודים
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1895
קטגוריה:איטלקים שנפטרו ב-1968
סופר פיג

סופר פיג (ביפנית: 愛と勇気のピッグガール　とんでぶーりん, בתרגום: ילדת-חזיר של האהבה והאומץ) היא שמה של אנימה יפנית המבוססת על מאנגה פרודית על ילדות קסם מאת טאאקו איקדה, הונפשה כאנימה על ידי ניפון אולפני אנימציה ושודרה משנת 1994 עד שנת 1995. בישראל שודרה הסדרה בפוקס קידס.

==תקציר העלילה==
יום אחד קארין קוקובו (קאסי קארלן) אחרה לבית הספר ובדרכה פגשה חזירון צהוב ופצוע. החזירון שהיה רק רעב, הבריא ברגע שאכל מאחד התפוחים של קארין. כשקארין הגיעה לבית הספר, היא גילתה שהחזירון התגנב לתוך התיק שלה, וגרם לה להסתבך בצרות. קארין גילתה שהחזירון יכול לדבר ולעוף. החזירון נתן לה את ה"פיגומפאקט", כשהיא פתחה אותו, חרטום חזירים הופיע ממנו והתחבר לאף שלה והחזירון חשף את עצמו כנסיך טונראריאנו השלישי (איגי פיג) מכוכב בורינגו (אוינקו).

הוא הסביר לה איך לשנות צורה בעזרת הסיסמה: "בא בי בוּ בֱה בוֹ בוורין" (בדיבוב האנגלי: "עם חוטם וזנב, לצדק יש גם גב, האמת והתבונה יצאו עכשיו, בשם עוצמת אוינקו"). לאחר שאמרה את מילות הקסם קארין הפכה לחזרזירה ורודה ועוצמתית בשם בורין (סופר פיג). אולם היא העדיפה להשתנות לגיבורה כמו האלילה שלה "קיוטי צ'או" (התייחסות לגיבורת העל "קיוטי האני"). 

טונראריאנו (שעכשיו קארין קוראת לו טון-צ'אן, אבל בדיבוב האנגלי: שמו יישאר איגי) אמר לה שאם היא תאסוף 108 פנינים על ידי עשיית מעשים טובים בתור בורין, קארין תוכל להגשים את משאלתה. אוסף הפנינים מופעל בקארמה, משמעותה שאם בורין תנצל את כוחותיה סתם, היא תאבד פנינים. אבל אם היא תחשוף את זהותה בפני אנשים כולל חבריה, היא תישאר במצב של בורין לנצח.

==מדבבים בגרסה העברית==
* נעמה אוזן - קארין קוקובו/בורין
* דור צויגנבום - טונראריאנו השלישי
* יורם יוספסברג - טונראריאנו השני
* שרון בורגאוקר - קואיצ'י מיזונו
* דון לני-גבאי - מאסמאי יאמאקאווה
* אורלי תגר - קאורו הידאקא
* גליה שפרינג - קייקו קורוהא
* מירון אהרונוביץ' - הירומי קאשיוואגי
* ירון מלאכי - ג'ימי מאטסומוטו
* ירון מנשה - טאקומה מושאנוקוג'י השני
* גד צ'רנובילסקי - טאקומה מושאנוקוג'י הראשון
* שלמה סדן - מאקוטו אראשי-יאמה
* תמי צוברי - בוטאן
* גיא נתיב - שינאיצ'ירו קוקובו
* יפה גבאי - שוהיי קוקובו

== קישורים חיצוניים ==

* 

קטגוריה:סדרות מאנגה
קטגוריה:סדרות אנימה
קטגוריה:סדרות אנימה משנות ה-1990
קטגוריה:שוג'ו
קטגוריה:פוקס קידס: תוכניות וסדרות
קטגוריה:ניפון אולפני אנימציה: סדרות טלוויזיה
פדרציית הקריקט האיטלקית

פדרציית הקריקט האיטלקית (באיטלקית: Federazione Cricket Italiana) היא הגוף המפקח על תחרויות הקריקט המתרחשות באיטליה.

פדרציית הקריקט האיטלקית אחראית, עם עזרה ממועצת הקריקט האירופית, על פיתוח וניהול המשחק באיטליה ובחירת שחקני נבחרת איטליה בקריקט. פדרציית הקריקט באיטליה אחראית על אקדמיה לאימון שחקני הנוער הממוקמת 180 קילומטר צפונה מרומא, במועדון הקריקט "גרוסטו".

משרדה הראשי נמצא ברומא, איטליה. הנשיא הנוכחי הוא סימון גמבינו. יוסדה בשנת 1980.

==קישורים חיצוניים==
* 

קטגוריה:קריקט
קטגוריה:פדרציות ספורט איטלקיות
קספרסקי אינטרנט סקיוריטי

קספרסקי אינטרנט סקיורטי (נקרא גם: קספרסקי שירותי אבטחת אינטרנט, אנגלית: Kaspersky Internet Security, ובראשי תיבות: KIS) היא חבילת אבטחה לגלישה באינטרנט יחד עם אנטי-וירוס שפותחה על ידי החברה הרוסית מעבדות קספרסקי, ומיועדת עבור מחשבים בעלי מערכת הפעלה מסוג חלונות.

במבחני שנת 2018 של AV-Comparatives קיבלה התוכנה ציונים שנעו בין טוב למעולה.

בעשור השני של המאה ה-21, עם עליית תופעות בינלאומיות של לוחמת רשת, מעבדות קספרסקי הפכו לאחד המקורות המרכזיים לפרסום תחקירים במתקפות רשת רבות, כך שבמקרים רבים קספרסקי הם הגורם שמזהה את המדינה התוקפת. למרות היותם גורם מוביל בתחום לוחמת רשת, חברת קספרסקי עצמה נוצלה בשנת 2014, כאשר גורמי ביון מרוסיה השתמשו באנטי-וירוס של החברה כדי לבצע גנבת מידע רגיש מהסוכנות לביטחון לאומי של ארצות הברית.

==מאפיינים==
התוכנה מכילה את כל המרכיבים שיש בתוכנת אנטי-וירוס: הגנה בזמן אמת, גילוי והסרה של וירוסים, סוסים טרויאנים, תולעת מחשב, רוגלות, תוכנות פרסום, ותוכנות רישום הקשות, ובנוסף על כך איתור והסרה של Rootkit-ים. התוכנה מכילה גם חומת אש משלה, בקרת הורים (Parental control), אנטי-ספאם לדואר האלקטרוני והגנה מפני דיוג (phishing) ונזילת מידע.

לתוכנה ישנה גם "מערכת למניעת זיהום" (Intrusion-prevention system) לאִתּוּר קבצים חשודים ותוכניות מחשב דחוסות חשודות הניתנות להרצה (packers). התוכנה משמשת גם כאמצעי מתקדם לגילוי ופתרון של בעיות צפויות ותוכנות זדוניות. התוכנה מכילה אפשרות לעדכונים אוטומטיים וכלי ליצירת דיסק הצלה.

==דרישות מערכת==

{| class="wikitable"
|-
!
! Windows XP SP2 או יותר
! Windows Vista / Windows 7 / windows 8 (32/64-ביט)
|-
! מעבד
| מעבד במהירות 800 MHz ומעלה
| מעבד במהירות 1 GHz ומעלה
|-
! RAM
| 512 MB
|1.5 GB
|-
! זיכרון פנוי בדיסק הקשיח
| 5 GB
| 7.5 GB
|}

DVD-ROM או CD-ROM,אינטרנט ו-Windows Installer

==קישורים חיצוניים==
* 
* 

==הערות שוליים==

קטגוריה:תוכנות שהושקו ב-2006
קטגוריה:תוכנות אבטחת מחשבים
קטגוריה:תוכנות אנטי-וירוס
קטגוריה:חברות רוסיות
קטגוריה:חברות אבטחה רוסיות
איטרזן

איטרזן (בגרמנית: Uetersen) היא עיר קטנה במחוז פינברג שבמדינת שלזוויג-הולשטיין, אחת מ-16 המדינות המרכיבות את גרמניה. היא ממוקמת כ-30 קילומטרים צפונית-מזרחית לעיר הנמל המבורג, קרוב לנהר אלבה.

בתפקיד ראש העירייה מכהן, החל משנת 2009, אנדראה הנסן, שהחליף את וולפגאנג ויך.

לגנרל הלמוט פון מולטקה הזקן היה קשר הדוק אל העיר, והוא תרם למוניטין שלה ולרווחת תושביה.

== קישורים חיצוניים ==

* 

קטגוריה:שלזוויג-הולשטיין: ערים
אלמסאן

אלמסאן (בספרדית: Almazán) היא עיר השוכנת במחוז סוריה, המהווה חלק מהקהילה האוטונומית קסטיליה ולאון בספרד.

נכון לשנת 2008 חיים בעיר 5,984 תושבים.

==קישורים חיצוניים==

* 
* [http://www.arquivoltas.com/13-Soria/01-AlmazanSMiguel1.htm אתר עם מידע על העיר]
* 

קטגוריה:קסטיליה ולאון: ערים
קיקו (1972)

פרנסיסקו מיגל נרבס מצ'ון (בספרדית: Francisco Miguel Narváez Machón; נולד ב-26 באפריל 1972 בחרס דה לה פרונטרה), ידוע יותר בתור קיקו, הוא כדורגלן עבר ספרדי, שבילה את רוב הקריירה שלו באתלטיקו מדריד ובנבחרת ספרד. הוא שיחק בשורות אתלטיקו מדריד במשך שמונה שנים, במהלכן הבקיע 60 שערים ב-271 הופעות בכל המסגרות. קיקו היה משחקניה הבולטים של הקבוצה בשנות ה-90, ותרם רבות לדאבל ההיסטורי שלה ב-1996.

==ביוגרפיה==
ב-1991 ערך את בכורתו בלה ליגה, במדי קדיס. לאחר שנה, זכה קיקו לזימון לנבחרת האולימפית של ספרד. במהלך הטורניר כבש קיקו חמישה שערים, מתוכם שניים בגמר מול נבחרת פולין שבסופו ניצחה נבחרת ספרד 3:2. במהלך האולימפיאדה, שיתף קיקו פעולה עם שחקנים כמו לואיס אנריקה וז'וזפ גוארדיולה שהמשיכו להוביל את נבחרת ספרד בשנים הבאות.

בעונתו הראשונה בקבוצה היה קיקו גורם חשוב בהישארותה בליגה הראשונה, בזכות שער שהבקיע לקראת סיום המשחק האחרון של העונה, שהעניק לקדיס את הניצחון על ריאל סרגוסה. כעבור שתי עונות, בהן קיקו היה שחקן הרכב באופן קבע, ירדה קדיס לליגה השנייה, ולכן היא נאלצה לשחרר חלק משחקניה. אתלטיקו מדריד הייתה זו שהחתימה את קיקו לאחר ששוחרר. 

במהלך שנותיו הראשונות בקבוצה, היה קיקו שחקן מצטיין באתלטיקו מדריד שחוותה את התקופה הרעה ביותר שלה מאז מלחמת העולם השנייה. אתלטיקו התגברה על המשבר שלה, ובעונת 1995/1996 הגיעה לשיא התקופה, כשזכתה בדאבל – בגביע המלך הספרדי ובאליפות הליגה – כאשר במחזור האחרון של העונה קיקו הבקיע את השער השני בניצחון 2:0 של אתלטיקו על אלבסטה, שהבטיח לאתלטיקו את האליפות. בנוסף לכך, קיקו היה מוביל כובשי השערים בקבוצה. בקיץ 1996 השתתף קיקו ביורו עם נבחרת ספרד, שהגיעה עד לרבע הגמר.

ב-1998 נאבקה הקבוצה על המקומות הראשונים בליגה הספרדית, אך קיקו נפצע לקראת סוף השנה בקרסולו במשחק נגד ברצלונה והושבת מפעילות למשך קרוב לשנה. כשחזר בתחילת 2000 מצב הקבוצה היה הפוך – היא התמודדה על הישארות בליגה הראשונה. אתלטיקו מדריד נכשלה במשימתה וירדה לליגת המשנה. למרות רצונו לעזור לאתלטיקו מדריד, נראה כי הפציעה הכריעה את קיקו, אשר לא כבש ולו שער אחד במשך שנתיים בליגת המשנה. לבסוף, ב-2002 ובמקביל לפריחתו של פרננדו טורס, עזב לקבוצת הכדורגל של אקסטרמדורה. כעבור חצי שנה פרש מכדורגל.

==תארים==
;אתלטיקו מדריד: 
**גביע המלך הספרדי: 1995/1996
**אליפות ספרד: 1995/1996
*מדליית זהב באולימפיאדת ברצלונה עם נבחרת ספרד

== קישורים חיצוניים ==

קטגוריה:חלוצי כדורגל ספרדים
קטגוריה:כדורגלני קדיס
קטגוריה:כדורגלני אתלטיקו מדריד
קטגוריה:כדורגלני אקסטרמדורה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:אלופים אולימפיים ספרדים: כדורגל
קטגוריה:כדורגלנים באולימפיאדת ברצלונה (1992)
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:ספרדים שנולדו ב-1972
ג'ימי שארפ

ג'יימס "ג'ימי" שארפ (אנגלית: James "Jimmy" Sharp; 11 באוקטובר 1880 - 18 בנובמבר 1949) היה כדורגלן סקוטי בינלאומי.

== קריירה ==
שארפ נולד בכפר אליית', והחל את הקריירה שלו במועדון איסט קרייגי לפני שהצטרף לדאנדי ב-1899. הוא שיחק בעמדת המגן השמאלי של דאנדי במשך חמש עונות, וזכה עם המועדון בסגנות ליגת העל הסקוטית בעונת 1902/1903, כאשר ב-12 במרץ 1904 הוא ערך את הופעת הבכורה שלו במדי נבחרת סקוטלנד במשחק מול נבחרת ויילס. ב-1904 הוא היגר לאנגליה והצטרף לפולהאם ששיחק בליגה הדרומית.

שנה אחת לאחר מכן הוא הועבר לוולוויץ' ארסנל מהליגה הראשונה, והפך לשחקן הרכב קבוע מיד לאחר הבכורה שלו בהרכב במשחק מול ליברפול ב-2 בספטמבר 1905. הוא החמיץ שלושה משחקי ליגה בלבד בעונתו הראשונה, ובשתי עונותיו הראשונות העפיל עם המועדון לחצי-גמר גביע ה-FA. כששיחק בארסנל הוא השתתף בשלושה משחקים נוספים של נבחרת סקוטלנד, אך באפריל 1908 הוא עבר לגלאזגו ריינג'רס תמורת סכום של 400 לירות שטרלינג. הוא השתתף ב-116 משחקים במדי ארסנל, והבקיע בהם חמישה שערים.

שארפ שיחק בריינג'רס במשך תשעה חודשים בלבד, ולאחר מכן עבר בחזרה ללונדון, והצטרף לפולהאם פעם נוספת תמורת סכום של 1,000 לירות שטרלינג. הוא שיחק בפולהאם במשך ארבע עונות נוספות, והופיע פעם אחת במדי הנבחרת במשחק מול ויילס ב-1 במרץ 1909 (החמישית שלו). המועדון האחרון בקריירה של שארפ היה צ'לסי, וב-1915 הוא פרש מכדורגל כיוון שכל המשחקים הרשמיים בוטלו בעקבות פריצת מלחמת העולם הראשונה. ב-1919 הוא חזר לפולהאם כמאמן כושר. למרות זאת, הוא חזר למגרשים בגיל 39; הוא שותף והבקיע שער בתיקו 2 - 2 מול ברי ב-17 באפריל 1920, לאחר שהקשר הארולד קרוקפורד החמיץ את האוטובוס שהסיע את השחקנים למשחק.

לאחר מכן הוא אימן בוולסול ובקליפטונוויל.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

==קישורים חיצוניים==

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני דנדי
קטגוריה:כדורגלני פולהאם
קטגוריה:כדורגלני ארסנל
קטגוריה:כדורגלני גלאזגו ריינג'רס
קטגוריה:כדורגלני צ'לסי
קטגוריה:בריטים שנולדו ב-1880
קטגוריה:בריטים שנפטרו ב-1949
היפראמונמיה

היפראמונמיה, היא הפרעה מטבולית מסוכנת המאופיינת בכמות יתר של אמוניה בדם.

אמוניה מכילה חנקן ונוצרת על ידי פירוק של חלבון. באופן נורמלי האמוניה הופכת לחומר פחות רעיל, שתנן (אוּרֵאָה), שכשמו מופרש דרך הכליות לשתן. המסלולים המטבוליים היוצרים את השתנן מתחילים במיטוכונדריה ומשם עוברים לציטוזול. התהליך כולו קרוי בשם מעגל האוראה וכולל מספר אנזימים המשתתפים בו.

היפראמונמיה ראשונית נגרמת כתוצאה מפגם מולד באחד ממספר אנזימים המשתתפים במעגל האוראה.

היפראמונמיה שניונית נגרמת כתוצאה מפגם מולד באחד ממספר אנזימים שאינם משתתפים במעגל האוראה אך קשורים אליו באופן עקיף.

הטיפול בהיפראמונמיה מתמקד בהפחתת כניסת האמוניה לגוף והגברת הפרשתו. יש להגביל את כמות החלבון (מקור לאמוניה) המוכנסת לגוף ולהחליפו בקלוריות של גלוקוז ושומנים. נעשה שימוש בנתרן-בנזואט ונתרן-פנילאצטט בעירוי, כתחליף לאוראה בתפקיד סילוק הנתרן העודף מהגוף.

==קישורים חיצוניים==

* [http://www.pigur.co.il/search/ucdinfo.htm הפרעות במחזור השֵׁינָן (שתנן)]
* 

קטגוריה:הפרעות בחילוף החומרים של חומצות אמינו
קטגוריה:ממצאים חריגים בבדיקות דם
בנייתן של אומות: התנ"ך והיווצרות מדינות הלאום

בנייתן של אומות: התנ"ך והיווצרות מדינות הלאום הוא שם ספרו של פרופסור אדריאן הייסטינגס העוסק במקורותיה של הלאומיות. הספר יצא באנגלית בשנת 1997. 
הספר בנייתן של אומות מבוסס על הרצאות שנשא הייסטינגס אודות צמיחת הלאומיות, בסדרת ההרצאות ע"ש ויילס באוניברסיטת קווינס בבלפסט בשנת 1996. בהרצאותיו נתכוון הייסטינגס להציב חלופה לסדרת ההרצאות שנשא ההיסטוריון הבריטי הנודע, אריק הובסבאום, על אותה במה בדיוק, אחת עשרה שנים קודם לכן. הובסבאום הוא מייצג מובהק של האסכולה המודרניסטית בחקר הלאומיות. הספר תורגם לעברית בשנת 2008 על ידי דן דאור והוצא לאור בהוצאת שלם.

== הטענות בספר ==
בספרו טוען הייסטינגס מספר טענות מרכזיות:

# יש לנתק את הקשר ההכרחי-לכאורה שבין תופעת הלאומיות והתקופה המודרנית – בדברים אלו קורא הייסטינגס תיגר כנגד האסכולה המודרניסטית בחקר הלאומיות (אליה שייכים אריק הובסבאום, בנדיקט אנדרסון, ארנסט גלנר ואחרים) הרואים בלאומיות תופעה מודרנית שראשיתה במהפכה הצרפתית, או בראקציה הגרמנית כנגד כיבושי נפוליאון בראשית המאה ה-19.
# בין הגורמים המרכזיים שעיצבו את התודעה הלאומית יש למנות את הדת הנוצרית, הספרות הכתובה, ובפרט תרגומי התנ"ך. דברים אלו הם בגדר חידוש, כיוון שיש המתייחסים ללאומיות כאל תופעה חילונית בעליל, ומתעלמים מן השורשים הדתיים שלה בעולם הנוצרי. לדעת הייסטינגס, בעולם הנוצרי ישנה מסורת אנטי-לאומית שהתבטאה בעיקר בברית החדשה, ולעומתה מסורת לאומית שבולטת במיוחד ב"ברית הישנה". התפישה הלאומית התפשטה בעיקר בארצות הפרוטסטנטיות בהם הפכה הקריאה בתנ"ך לנחלת ההמונים, וממילא ניתן למצוא בהן תסיסה לאומית.
# אנגליה בימי הביניים היא המקור המרכזי של הלאומיות האירופית. הייסטינגס מצביע על ההתעלמות היחסית של חוקרי הלאומיות מן המקרה האנגלי, וטוען שדווקא באנגליה ניתן לזהות ניצנים של לאומיות כבר בימי הביניים המוקדמים, והתגבשות לאומית משמעותית עוד לפני הכיבוש הנורמני של אנגליה (1066). כבר לפניו הצביעו כמה חוקרים על התודעה הלאומית החזקה באנגליה של בית טיודור (המאה ה-16) ובוודאי בימי המהפכה הפוריטנית ושלטון קרומוול (1649-1660). הייסטינגס טוען שתודעה לאומית חזקה מצויה באנגליה הרבה קודם, והיא שהשפיעה על התגבשות תודעה לאומית מוקדמת בארצות סמוכות (דוגמת סקוטלנד), ובתקופה מאוחרת יותר גם על צמיחת הלאומיות ביבשת אירופה (הולנד, צרפת)

==לקריאה נוספת==
* אדריאן הייסטינגס, בנייתן של אומות: התנ"ך והיווצרות מדינות הלאום, 2008, הוצאת שלם.
* [https://web.archive.org/web/20130927152851/http://www.shalempress.co.il/download/Products/8_9_2008_29_36_hastings.pdf מבוא לספר בנייתן של אומות מאת ד"ר אסף מלאך]

קטגוריה:ספרי עיון
קטגוריה:ספרי 1997
קטגוריה:ספרי הוצאת שלם
זרקא (מחוז)

מחוז זרקא (ערבית: محافظة الزرقاء; תעתיק מדויק: אלזרקאא') הוא אחד משנים עשר המחוזות של ירדן. הוא ממוקם מזרחית לבירה עמאן ובירתו היא העיר זרקא. עיר נוספת, השנייה בגודלה במחוז, היא רוסייפה. המחוז מחולק לשלוש נפות.

שטח המחוז 4,761 קמ"ר. מרבית שטח המחוז מדברי. אוכלוסייתו מונה 910,800 נפש, נכון ל-2010, בצפיפות של 191.3 תושבים לקמ"ר. דרך המחוז עוברת הרכבת החיג'אזית, מסילת רכבת שהונחה בו בשנת 1900 על ידי הרשויות העות'מאניות.

במחוז נמצאים בסיסי הצבא וחיל האוויר (ליד עיירה אל-אזראק) הגדולים ביותר בממלכה.

==נפות==
המחוז מחולק לשלוש נפות:
* נפת זרקא
* נפת א-רוסייפה
* נפת אל-האשמייה

==קישורים חיצוניים==

קטגוריה:ירדן: מחוזות
סכר המלך טלאל

סכר המלך טלאל (בערבית: سد الملك طلال) הוא סכר גדול בצפון ירדן, על נחל יבוק (נחל זרקא). הסכר אוגר את מימיו של הנחל, בצירוף מי גשמים ושיטפונות, במאגר המכיל עד 86 מיליון מ"ק.<ref name=":0" />

ממשלת ירדן החלה לבנות את הסכר ב-1971 וסיימה את בנייתו ב-1977. ב-1984 נעשו עבודות להרחבת הסכר, בשל הגידול בצריכת המים בירדן. פרויקט זה הסתיים בשנת 1988 בעלות של 90 מיליון דולר. היבוק מנקז את השטח המאוכלס ביותר במדינה ומימיו מזוהמים במידה שאינה מאפשרת שימוש בהם לצורכי שתייה. בסמוך לסכר הוקמו כמה מפעלי טיהור מים, המטהרים את המים כך שיוכלו לשמש כמי קולחין להשקיה. לאחר הטיהור מספקים מי המאגר את צורכי החקלאות וכמקור מים עיקרי בעמק הירדן הירדני.<ref name=":0"></ref>

בסכר מותקנת תחנת כוח הידרואלקטרית קטנה ובה שתי טורבינות, בעלת כושר ייצור חשמל של 4 מגוואט.

הסכר קרוי על שמו של המלך טלאל, סבו של המלך הנוכחי עבדאללה השני.

== קישורים חיצוניים ==

* [https://web.archive.org/web/20120226144407/http://exact-me.org/overview/hebrew/p35.htm אודות היבוק והסכר]

==הערות שוליים==

טלאל
קטגוריה:ירדן: גאוגרפיה
קטגוריה:תחנות כוח מבוססות אנרגיה מתחדשת
קטגוריה:ירדן: תחנות כוח
יציאה

יציאה הוא אלבום כפול של הזמר והיוצר שלום חנוך שיצא בשנת 2004. האלבום מתעד את סיבוב ההופעות האקוסטי "יציאה" שהחל בשנת 2002.

את שלום חנוך (גיטרה אקוסטית ושירה) מלווה הנגן משה לוי (פסנתר, אקורדיון וקולות).

באלבום (כמו במופע) מופיעים ביצועים לשירים של שלום חנוך מכל הזמנים, בין היתר: "צרות טובות" (השלושרים), "סוף עונת התפוזים" (תמוז), "גיטרה וכינור", "אבשלום" (במקור עם אריק איינשטיין), מחכים למשיח, "לילה", "ככה וככה" ועוד.

האלבום הגיע למעמד של "אלבום זהב" לאחר כ-8 חודשים.

== רצועות ==

== קרדיטים ==
*שלום חנוך - שירה וגיטרה אקוסטית.
*משה לוי - פסנתר, אקורדיאון ושירה.

== קישורים חיצוניים ==

* [http://www.habama.co.il/Pages/Event.aspx?Subj=3&Area=3&EventId=3268 לוח הופעות - "הבמה"]

קטגוריה:אלבומי הופעה מ-2004
קטגוריה:אלבומי שלום חנוך
קטגוריה:אלבומי הופעה בעברית
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
נתן אביעזר

נתן אביעזר (וייזר) (נולד ב-1938) הוא פיזיקאי והוגה דעות ישראלי, פרופסור אמריטוס באוניברסיטת בר-אילן.

== ביוגרפיה ==
אביעזר נולד בשווייץ והיגר בילדותו לארצות הברית. הוא קיבל חינוך דתי והיה פעיל כחניך בתנועת בני עקיבא. את התואר הראשון בפיזיקה קיבל מאוניברסיטת הרווארד, ואת הדוקטורט עשה באוניברסיטת שיקגו. לאחר מכן שימש כמנהל חטיבת המחקר ביבמ, ניו יורק. בעקבות פרוץ מלחמת ששת הימים ב-1967 עלה עם רעייתו דבורה לישראל. הוא קבע את מגוריו בפתח תקווה, והצטרף לסגל האקדמי של אוניברסיטת בר-אילן זמן קצר לאחר מכן.

בשנת 1971 ערך עם משה קוה מחקר שעסק בהתנגדות של מתכות בטמפרטורות נמוכות. אביעזר וקוה הצליחו לתת תיאור מדויק יותר ונכון יותר לתרומתה של האינטראקציה בין הפונונים לאלקטרונים להתנגדות.
הנוסחה המקובלת לפני פרסום מחקר זה, שנכתבה על ידי חתן פרס נובל פליקס בלוך, הייתה מבוססת על הנחות שאינן מתקיימות ברוב המתכות הרלוונטיות.

מחקריו של אביעזר עוסקים בפיזיקת מצב מוצק. הוא קיבל משרת פרופסור בשנת 1972 בהמלצתו של פרופסור משה ימר, ולאחר מכן, בשנת 1980, נתמנה לראש המחלקה לפיזיקה וכיהן בתפקיד שלוש קדנציות רצופות. הוא מילא מספר תפקידים נוספים באוניברסיטת בר-אילן, בהם סגן הנשיא למחקר, חבר הסנאט, ויו"ר האגודה לתורה ומדע. משמש כפרופסור אורח באוניברסיטת קיימברידג' וב- The Kovens Convention Center באנגליה. בשנת 1984 נבחר כעמית באגודה האמריקאית לפיזיקה, כאות הוקרה על תרומותיו לחקר התכונות החשמליות של מתכות.

אביעזר משקיע מאמץ בהבנת הקשר בין תורה ומדע והוא נמנה עם ראשי המארגנים של כנס תורה ומדע הנערך מדי שנה. על נושא זה כתב את ספרו "בראשית ברא" שתורגם מאנגלית לעשרות שפות, בהן עברית ויפנית. ספר נוסף שחיבר נקרא "Fossils and Faith"; הספר תורגם לעברית תחת השם "אמונה בעידן המדע". ספר נוסף פרי עטו קרוי "The Anthropic Principle", הספר עוסק באיכות הסביבה.
בשנת 2011 הוציא סרטון אנימציה באורך כחצי שעה בשם "בריאת העולם על פי התורה והמדע", המבוסס על ספריו.

== קישורים חיצוניים ==
* [http://physics.biu.ac.il/node/542 נתן אביעזר], באתר המחלקה לפיזיקה באוניברסיטת בר-אילן
* [http://www.daat.ac.il/daat/kitveyet/niv/stirot-2.htm על סתירות בין תורה למדע], מאמר של נתן אביעזר, באתר דעת
* צור ארליך, [http://tsurehrlich.blogspot.co.il/2011/01/blog-post_15.html?m=1 ויהי מפץ: עם נתן אביעזר על אמונה ומדע], באתר "מהמחסן של צור ארליך", פורסם במקור ראשון, 31 בדצמבר 2010
* 
* 

==ספרים==
* בראשית ברא, תשנ"ד.
* על תורה ומדע / נתן אביעזר; תרגום מאנגלית: טל דוד כספי. Brooklyn, NY : Ktav Publishing House, תשפ"ג 2023.

== הערות שוליים ==

קטגוריה:סגל אוניברסיטת בר-אילן: פיזיקה
קטגוריה:עובדי IBM
קטגוריה:פיזיקאים ישראלים
קטגוריה:תורה ומדע
קטגוריה:ישראלים ילידי שווייץ
קטגוריה:עולים בשנות ה-1960
קטגוריה:בעלי תואר דוקטור מאוניברסיטת שיקגו
קטגוריה:בוגרי אוניברסיטת הרווארד
קטגוריה:ישראלים שנולדו ב-1938
נט-לוגו

ממוזער
נט לוגו היא שפת תכנות המשמשת ליצירת מודלים של מערכות רבות-סוכנים (multi-agent systems). שיטת המידול נקראת ABM (Agent Based Modeling)
במודלים אלו הסוכנים מקבלים החלטות ופועלים לפי מערך של כללים פשוטים,
בהתאם לאירועים ולתנאים בסביבתם הקרובה.
<br />מאפשרת חקירה של תופעת התנהגות קולקטיבית הצומחת מתוך תכונות היחידים והאינטראקציות ביניהם. סביבה זו כוללת ספריית מודלים רחבה במגוון תחומים: כלכלה, ביולוגיה, פיזיקה, אקולוגיה, פסיכולוגיה ועוד.

נט לוגו משמשת ככלי ללמידה והוראה לגילאים שונים. בהיותה סביבת הדמיה ממוחשבת, היא מאפשרת לפשט את המערכת האמיתית ואת המרכיבים אותם רוצים לחקור. הלומד יכול לשלוט בכלי, לערוך מניפולציה במשתנים ולצפות בהשפעה של פעולותיו על המערכת כולה.

נט לוגו היא כלי עריכה לבניית מודלים תלת-ממדיים, מודלים של רשתות ועוד. מתאימה במיוחד למידול מערכות מורכבות המתפתחות לאורך זמן. המפתחים יכולים לשלוט על מאות סוכנים עצמאיים, הפועלים במקביל ובאינטראקציה זה עם זה. באמצעות המודלים ניתן לחקור את הקשר בין התנהגות היחידים ברמת המיקרו, לדפוסי פעולה הצומחת מהאינטראקציה ביניהם, ברמת המקרו.

נט לוגו נוצרה על ידי פרופ' אורי וילנסקי, ראש המרכז ללמידה מחוברת ומידול מבוסס-סוכנים (Center for Connected Learning and Computer-based Learning), במחלקה למדעי הלמידה באוניברסיטת נורת'ווסטרן בארצות הברית.

== קישורים חיצוניים ==

* 

* [https://web.archive.org/web/20160303215505/http://wikinegev.haifa.ac.il/index.php/%D7%A2%D7%9C_%D7%97%D7%AA%D7%95%D7%9C%D7%99%D7%9D_%D7%95%D7%99%D7%99%D7%A9%D7%95%D7%91%D7%99%D7%9D על חתולים ויישובים], באתר של הפקולטה לחינוך, אוניברסיטת חיפה

קטגוריה:שפות תכנות
הוועד האולימפי האיטלקי

הוועד האולימפי האיטלקי (באיטלקית: Comitato Olimpico Nazionale Italiano או בקיצור CONI, נוסד בשנת 1914) הוא הוועד האולימפי הלאומי באיטליה הקשור לתנועת המשחקים האולימפיים. הוועד הוא ארגון ללא מטרות רווח אשר מחליט על הקבוצות והקרנות האיטלקיות הנשלחות לאירועים האולימפיים שנערכים על ידי הוועד האולימפי הבינלאומי.

משרדו הראשי של הוועד נמצא ברומא שבאיטליה. נשיא הוועד הנוכחי הוא ג'ובאני מלגו.

==קישורים חיצוניים==

* 

איטליה
קטגוריה:איטליה: ספורט
לייל, מלך בריטניה

ימין
לייל (באנגלית: Leil; נפטר בשנת 929 לפנה"ס לערך) היה מלך בריטניה, על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי לקיומו, והוא נחשב לאחד המלכים האגדיים של בריטניה.

ג'פרי מציין כי לייל היה בנו של ברוטוס ירוק המגן, וכי תקופת מלכותו הייתה שלווה, ולייל עשה משפט צדק לתושבי הממלכה. ליל בנה את העיר קארלייל (מצודת לייל) הקרויה על שמו, ושלט 25 שנים.

בזקנתו הוא איבד את רסן השלטון והחלה מלחמת אזרחים במהלכה הוא מת.

לאחר מותו עלה לשלטון בנו, ראד האד האדיבראס.

ג'פרי מציין כי לייל מלך בתקופת שלטונו של המלך שלמה ובניית בית המקדש הראשון בירושלים.

==קישורים חיצוניים==
* [http://freepages.genealogy.rootsweb.ancestry.com/~jamesdow/s016/f920320.htm גנאלוגיה של לייל]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
ראד האד האדיבראס

ראד האד האדיבראס (באנגלית: Rud Hud Hudibras, בוולשית: Run baladr bras; נפטר בשנת 890 לפנה"ס לערך) היה מלך בריטניה על פי ספרו של ג'פרי ממונמות': "ההיסטוריה של מלכי בריטניה". אין תיעוד היסטורי למלכותו והוא נחשב לאחד המלכים האגדיים של בריטניה.

ג'פרי מספר כי ראד האד האדיבראס עלה לשלטון לאחר מות אביו לייל, בתקופת מלחמת האזרחים שפרצה בשלהי מלכותו של לייל.

לדברי ג'פרי, ראד האד האדיבראס סיים את מלחמת האזרחים, ומלך 39 שנים. במהלך מלכותו הוא ייסד את קארינט (Kaerreint) (לימים קנטרברי), את קארגואניט (Kaerguenit) (לימים וינצ'סטר), את טירת פאלאדור (Paladur - כיום שאפטסבורי) ואת אנגלס.

לאחר מותו עלה לשלטון בנו, בלאדאד.

לדברי ג'פרי, ראד האד האדיבראס שלט בתקופת התנבאותם של הנביאים חגי, עמוס, יואל ועזריה. מאחר שתקופת הנביאים ידועה (חגי התנבא בשנת 520 לפנה"ס לערך, ועמוס התנבא בשלהי מלכותו של עוזיה מלך ממלכת יהודה וירבעם השני מלך ממלכת ישראל - בשנת 760 לפנה"ס לערך, לא ניתן להסתמך על תיארוך זה של ג'פרי.

==קישורים חיצוניים==
* [http://freepages.genealogy.rootsweb.ancestry.com/~jamesdow/s008/f460160.htm גניאולוגיה של ראד האד האדיבראס]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
בלאדאד

פסלו של בלאדאד מעל המרחצאות בעיר [[באת'. מבנה המרחצאות הנוכחי נבנה בשנת 1699 אולם איורים מהתקופה מראים כי הפסל קדם לשנה זו, והיה מוצב במבנה קדום יותר באתר.]]

בלאדאד (באנגלית: Bladud בוולשית: Blaiddyd) היה מלך בריטניה על פי ספרו של ג'פרי ממונמות': "ההיסטוריה של מלכי בריטניה". אין כל תיעוד היסטורי למלכותו, והוא נחשב לאחד המלכים האגדיים של בריטניה.

ג'פרי מציין כי בלאדאד היה בנו של המלך ראד האד האדיבראס, והיה המלך העשירי מבין מלכי בריטניה מאז עלייתו לשלטון של ברוטוס מטרויה - ראשון המלכים שכבש, על פי ג'פרי, את האי מידי הענקים.

כותבים מאוחרים יותר הוסיפו תיאורים נוספים אודות מלכותו, ובהם שבלאדאד נשלח על ידי אביו לאתונה לרכוש השכלה, ולאחר מות אביו שב לבריטניה ועימו ארבעה פילוסופים וכי ייסד אוניברסיטה בסטמפורד שבלינקולנשייר, אשר פעלה עד שנסגרה על ידי אוגוסטינוס מקנטרברי בשל הכפירה שנלמדה בה.

תוך שימוש באירועים שמתאר ג'פרי, ניתן לתארך את מלכותו של בלאדאד, שנמשכה 20 שנה, לשנת 863 לפנה"ס או שנת 500 לפנה"ס. ג'פרי מציין כי בלאדאד ייסד את באת' - תוך שהוא יוצר את המעיינות החמים שבה באמצעות קסם, וכי הקדיש את העיר לאלה מהמיתולוגיה היוונית אתנה (או מינרווה מהמיתולוגיה הרומית). יצירת המרחצאות נועדה על מנת לרפא אותו מהצרעת בה נדבק בהיותו באתונה. על פי הסיפור, בשל הצרעת שלו הוא נכלא אולם נימלט והתחבא בסמוך לבאת', שם התחפש ועבד כרועה חזירים. בהיותו רועה הבחין שהחזירים המתכסים בבוץ החם אינם לוקים במחלות עור, וכאשר ניסה את הבוץ על עצמו הבריא מהצרעת בה לקה. כשהבריא יכול היה לשוב ולמלוך, ובעקבות הבראתו הקים את העיר באת' על מנת שחולים אחרים יוכלו להבריא כמוהו.

על פי האגדה, בלאדאד התקשר עם רוחות מתים אשר לימדו אותו ליצור לעצמו כנפיים באמצעותם הוא ניסה לעוף למקדש אפולו בטרינוואנטום (לונדון) אולם הוא נפל מגובה רב או התנגש בקיר ונפטר.

לאחר מותו עלה לשלטון בנו, ליר.

==קישורים חיצוניים==

* [https://web.archive.org/web/20160303191401/http://www.laurencetindall.co.uk/page98.html כתובת על המרחצאות בבאת', המציינת את ייסודן על ידי בלאדאד]
* [http://freepages.genealogy.rootsweb.ancestry.com/~jamesdow/s004/f230080.htm גניאולוגיה של בלאדאד]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
ערב ערב

ערב ערב הוא אלבום הסולו התשיעי של המוזיקאי שלום חנוך, שיצא לאור בשנת 1997.

האלבום לא דומה לעבודות קודמות של חנוך עד לאותה תקופה, וכולל שירים בהשפעות בלוז. יוצא דופן היה השיר המחאתי "אל תקרא לי עם", שהיה המשך ישיר לאלבום הקודם של חנוך - "א-לי-מות" שיצא לאור שלוש שנים קודם לכן.
כמו כן תרגם חנוך מאנגלית את "מת לישון", במקור "You Do Need Sleep" מאלבום הסולו הראשון שלו באנגלית, "Shalom", שיצא באנגליה בשנת 1971.

האלבום הופק מוזיקלית על ידי לואי להב, והוקלט כולו בביצוע חי באולפן ללא תיקונים.

בשנת 2019 יצא האלבום לראשונה במהדורת תקליט.

== רצועות ==

== משתתפים ==
*שלום חנוך - שירה, גיטרה מילים, לחנים ועיבוד
*משה לוי - סינתיסייזר, המונד, אקורדיון ועיבוד
*ירוסלב יעקובוביץ' - סקסופון ועיבוד לכלי נשיפה
*דוד סבן - גיטרה בס
*ברק חנוך - גיטרה
*טל עמירן - תופים
*רפי מלכיאל - טרומבון
*אבישי כהן - חצוצרה
*רמי קלינשטיין - קול שני ("המלצה ליומית")

==קישורים חיצוניים==

==הערות שוליים==

קטגוריה:אלבומי 1997
קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי לואי להב
קטגוריה:אלבומי חברת NMC יונייטד אנטרטיינמנט